
ՊՐՈԲԱՑԻԱՅԻ ԾԱՌԱՅՈՒԹՅԱՆ
ՏԱՎՈՒՇԻ ՄԱՐԶԱՅԻՆ ՄԱՐՄՆԻ ՊԵՏ
	1. Ընդհանուր դրույթներ

	Պաշտոնի անվանումը, ծածկագիրը
Պրոբացիայի ծառայության (այսուհետ՝ Ծառայություն) Տավուշի մարզային մարմնի  (այսուհետ՝ Մարմին) պետ (ծածկագիր՝  12-3-ՊԾ-27.2.ժա-Գ1-1):
Ենթակա և հաշվետու է
Մարմնի պետն անմիջական ենթակա և հաշվետու է Ծառայության պետին:
Ենթակա և հաշվետու պաշտոններ
Մարմնի պետին անմիջական ենթակա և հաշվետու են Մարմնի ծառայողները:
Փոխարինող պաշտոնի կամ պաշտոնների անվանումները
Մարմնի պետի բացակայության դեպքում նրան փոխարինում է Մարմնի գլխավոր կամ Մարմնի ավագ ծառայողներից մեկը:
Աշխատավայրը
Հայաստանի Հանրապետություն, Տավուշի մարզ, ք. Իջևան, Երիտասարդական 1/1:

	2․ Պաշտոնի բնութագիրը
Աշխատանքի բնույթը, իրավունքները, պարտականությունները
·    ապահովում է Հայաստանի Հանրապետության քրեական դատավարության օրենսգրքով նախատեսված այլընտրանքային խափանման միջոցների կատարման աշխատանքները,
·    ապահովում է Հայաստանի Հանրապետության քրեական օրենսգրքով նախատեսված անվտանգության միջոցների կատարման աշխատանքները,
·    ապահովում է Հայաստանի Հանրապետության քրեական օրենսգրքով նախատեսված` ազատությունից զրկելու հետ չկապված պատիժների կատարման աշխատանքները,
·    ապահովում է իրավաբանական անձանց նկատմամբ դատարանի կողմից նշանակված քրեաիրավական ներգործության միջոցների կատարման աշխատանքները,
·    ապահովում է պրոբացիայի շահառուների վերաբերյալ հաշվետվությունների և միջնորդությունների կազմման և տրամադրման աշխատանքները,
·    ապահովում է պատիժը պայմանականորեն չկիրառելու, պատժի կրումից ազատելու, պատժից պայմանական վաղաժամկետ ազատման դեպքում փորձաշրջանի մեջ գտնվող կամ պատժի կրումը հետաձգված անձանց նկատմամբ վերահսկողության աշխատանքները,
·   կազմակերպում է  հաշտարարության գործընթացի ապահովումը.
·   ապահովում է վերասոցիալականացման միջոցառումների իրականացման աշխատանքները,
·   ապահովում է օրինապահ վարքագծի ձևավորման, վերասոցիալականացման և կրկնահանցագործությունների նվազման նպատակով ռիսկերի և պահանջմունքների գնահատման աշխատանքները,
·   ապահովում է Մարմնում հաշվառված շահառուի մասին օրենսդրությամբ նախատեսված տվյալների շտեմարանի մեջ ներառվող տեղեկությունների հավաքագրումը, պրոբացիայի շահառուների հետ զբաղվածությանն ուղղված միջոցառումների և ծրագրերի իրականացումը,
·   Մարմնի լիազորությունների շրջանակներում ապահովում է պաշտոնական գրությունների և շահառուների դիմումներին պատասխանելու աշխատանքները,
·   ապահովում է Հայաստանի Հանրապետության քրեական դատավարության օրենսգրքով նախատեսված տնային կալանքի և վարչական հսկողության այլընտրանքային խափանման միջոցների՝ էլեկտրոնային հսկողության միջոցով իրականացվող կատարման աշխատանքները,
·    ապահովում է միջնորդությունների ներկայացումը դատարան և  դատարանում ծառայության ներկայացուցչությունը։

Իրավունքները՝
· Մարմնի աշխատակիցներից պահանջել գործառույթների պատշաճ  կատարման իրականացում,
· Մարմնի աշխատակիցներից պահանջել՝ ամենօրյա յուրաքանչյուր ամսվա կտրվածքով շահառուների անձնական գործերի վերաբերյալ  հաշվետվություններ, տեղեկանքներ,  զեկուցագրեր և  այլ փաստաթղթեր,
· ծառայության համապատասխան ստորաբաժանումներից և պաշտոնատար անձանցից պահանջել և ստանալ բաժնի գործառույթներին վերաբերելի անհրաժեշտ հիմքեր, տեղեկատվություն և նյութեր,
· ծառայության պետի գիտությամբ կատարել քաղաքացիների ընդունելություն, ուսումնասիրել բարձրացված հարցերը և դրանց առնչվող նյութերը, իր իրավասության շրջանակներում ուղղորդել քաղաքացիներին, տրամադրել պարզաբանումներ, աջակցել նրանց կողմից բարձրացված հարցերի լուծմանը,
· սեփական նախաձեռնությամբ՝ գործառույթների իրականացման շրջանակներում չնախատեսված այցեր իրականացնել պատժի կրման, ինչպես նաև վերասոցիալականացման ծրագրերի և միջոցառումների իրականացման վայրեր։

Պարտականությունները՝ 
·   Ծառայության պետի հանձնարարությամբ անձամբ կատարել օրինական ուժի մեջ մտած դատական ակտերը,
· վերահսկել և ապահովել Մարմնի աշխատակիցների կողմից դատարանից ստացված դատավճիռների, որոշումների, օրինական ուժի մեջ մտած կարգադրությունների ժամանակին և պատշաճ կատարումը,
· վերահսկել և ապահովել Շահառուի ռիսկերի և կարիքների գնահատման արդյունքների հիման վրա կազմված վերահսկողության պլանով նախատեսված Շահառուների մասնակցությունը վերասոցիալականացման միջոցառումներին, շաբաթօրյակներին, սոցիալ-հոգեբանական աշխատանքներին,
· վերահսկել Մարմնի աշխատակիցներին՝ e-probation.am համակարգով փաստաթղթաշրջանառությանը ժամանակին և պատշաճ կատարումը,
· վերահսկել հաշտարարության գործընթացի ժամանակին և պատշաճ կատարումը,
· վերահսկել Մարմնի աշխատակիցների կողմից ստացած էլեկտրոնային հսկողության սարքերի ճիշտ կիրառումը դատապարտյալների նկատմամբ.
· սահմանել հսկողություն մարմնի ծառայողների կողմից իրականացվող ռիսկերի և կարիքների գնահատման նկատմամբ,
· ապահովել օրենքով սահմանված ժամկետներում ստացված պաշտոնական գրությունների և Շահառուների դիմումների պատասխան գրությունների պատրաստման, ստորագրման և առաքման աշխատանքների կազմակերպումը,
· Մարմնի աշխատանքների իրականացման ընթացքում ի հայտ օրենսդրական անհամապատասխանություն նկատելու դեպքում օրենսդրական բարեփոխումներ կատարելու համար առաջարկություններ ներկայացնել Ծառայության պետին,
· վերահսկել օրենքով, Մարմնի կանոնադրությամբ և սույն պաշտոնի անձնագրով նախատեսված և Մարմնին վերապահված բոլոր գործառույթների պատշաճ և ժամանակին կատարումը։ 

	3․Պաշտոնին ներկայացվող պահանջները
Կրթություն, որակավորման աստիճանը
Բարձրագույն կրթություն՝ համաձայն Հայաստանի Հանրապետության փոխվարչապետի 2020 թվականի հուլիսի 30-ի N 461-Ն որոշման N 3 հավելվածի։
Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ։
Աշխատանքային ստաժը, աշխատանքի բնագավառում փորձը
Մարմնի պետ կարող է նշանակվել այն անձը, որն առնվազն երեք տարի զբաղեցրել է առաջատար խմբի պաշտոն կամ ունի հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ պաշտոնի անձնագրով պահանջվող աշխատանքի բնագավառում՝ երեք տարվա աշխատանքային ստաժ:

	4․Կազմակերպական շրջանակը
Աշխատանքի կազմակերպական և ղեկավարման շրջանակը
Պատասխանատու է համապատասխան մարմնի՝ մարզերում, համայնքներում և վարչական շրջաններում տեղակայված կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման համար։
Որոշումներ կայացնելու լիազորությունները
Կայացնում է որոշումներ համապատասխան մարմնի՝ մարզերում, համայնքներում և վարչական շրջաններում տեղակայված կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։
Գործունեության ազդեցությունը
Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։
Շփումները և ներկայացուցչությունը
Շփվում և որպես ներկայացուցիչ հանդես է գալիս տվյալ մարմնի և այլ պետական մարմինների ներկայացուցիչների, ինչպես նաև պատվիրակված լիազորությունների շրջանակներում մասնակցում է օտարերկրյա պետությունների և միջազգային կազմակերպությունների ներկայացուցիչների հետ հանդիպումներին:
Խնդիրների բարդությունը և դրանց լուծումը
Իր լիազորությունների շրջանակներում բացահայտում է իր կողմից ղեկավարվող կառուցվածքային միավորի գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։




